கேள்வி: அப்பம் பற்றி நீங்கள் என்ன அறிந்துள்ளீர்கள்?
பதில்: அப்பம் அல்லது ஆப்பம் (ஆங்கிலம்: ''Appam'') என்று அழைக்கப்படும் இப்பண்டம் இந்தியா மாநிலங்களான தமிழ்நாடு, கேரளம், ஆந்திரப் பிரதேசம் போன்ற மாநிலங்களிலும், இலங்கை பரவலாக அனைவராலும் உண்ணப்படும், நொதிப்பு அரிசிவகை மாவு உணவுகளில் ஒன்றாகும். இலங்கையில் இது பொதுவாக ''ஓப்பர்சு'' என்று அழைக்கப்படுகிறது. அப்பம் பெரும்பாலும் காலை அல்லது இரவு உணவாகப் பரிமாறப்படுகிறது. இதற்கு இணையாக காய்கறி அல்லது முட்டைக் கறி, தேங்காய்ப் பால் அல்லது காரமான வரமிளகாய் தேங்காய் சட்னி சேர்த்துக்கொள்ளப்படுகிறது. இது தோசை வகையை சார்ந்த தென்னிந்தியா உணவு எனலாம். பெரும்பான்மையான மக்கள் அரிசி மாவில், தேங்காய் பால் கலந்து செய்யவதையே விரும்புகின்றனர். ஆப்பம் ஏறத்தாழ நான்கு வகையில் தயாரிக்கப்படுகிறது. அவை வெள்ளையாப்பம் (சாதா ஆப்பம்), பாலாப்பம், முட்டையாப்பம், அப்பம் (தென்னிந்தியாவில் கிறுத்துவர் வழிபாட்டில் சிறியளவில் செய்யபடுவது) ஆகிய வகைகளில் தயாரிக்கபடுகிறது.
கேள்வி: அப்பம் - அப்ப வகைகள் குறித்து விரிவாக சொல்லுங்கள்.
பதில்: File:Therali Appam-snacks-kollam-kerala-vijayanrajapuram 01.jpg இவற்றின் வகைகள் இதன் உடன் இணைக்கப்படும் உணவுப் பொருட்களைப் பொறுத்து பல வகைகளாகப் பிரிக்கப்படுகிறது. தென்னிந்தியாவில் கிறித்துவர் வழிபாட்டிலும் அப்பம் சிறியளவில் செய்யபடுகிறது. வேறு சில நாடுகளிலும் இதற்கு வேறு பெயர்கள் உள்ளன.
கேள்வி: அப்பம் - நெய்யப்பம் குறித்து விரிவாக சொல்லுங்கள்.
பதில்: File:Unniyappam - Karayappam - Kuzhiyappam.jpg *நெய்யப்பம் என்பது கேரளாவில் தோன்றி, இந்துக் கோவில் இறைவனுக்குப் படைக்கப்படும் பாரம்பரியப் பிரசாதமாக உள்ளது. அரிசி மாவு, பனைவெல்லம், நெய் ஆகியன சேர்த்து நெய்யப்பம் செய்யப்படுகிறது. வேறுபட்ட கலாச்சார, மத நடைமுறைகள் இவ்வுணவில் பல மாறுபாடுகளைக் கொண்டுவந்துள்ளன. *உண்ணியப்பம் : நெய்யப்பத்தின் மாறுபாடான ''உண்ணியப்பம்'' தயாரிப்பில், நன்கு கனிந்த வாழைப்பழம் மாவில் சேர்க்கப்படுகிறது. அரிசி மாவு, வெல்லம் மற்றும் வாழைப்பழம் கலந்த மாவை, அதிக வெப்பத்தில் நெய் நிரப்பப்பட்ட 'அப்பக்காரை' (பணியாரக்கல்) என்ற பாத்திரத்தில் ஊற்றி, ஆழமாகப் பொன்னிறமாகும் வரை பொரிக்கின்றனர்.